
Ieinteresētajiem piegādātājiem
Par informācijas sniegšanu

[bookmark: _Hlk168473505]Pasūtītājs Rīgas Stradiņa universitātes (turpmāk - Pasūtītājs) iepirkuma komisija (turpmāk – Komisija) atklāta konkursa “RSU sporta bāzes pārbūves būvdarbi  Cigoriņu ielā 3, Rīgā”, identifikācijas Nr. RSU 2024/50/AK (turpmāk – Atklāts konkurss) ietvaros ir saņēmusi ieinteresēto piegādātāju jautājumus par Atklāts konkursa nolikuma dokumentāciju. Komisija uz uzdotajiem jautājumiem (citējot jautājumus) sniedz turpmāk minētās atbildes:
	1.jautājums
	9.pielikums FINANSU IEDAVAJUMS_01_07_2024_ar_grozijumiem.xlsx lokālā tāme nr.1-16 “Ārsienas, fasādes apdare” ārsienai AS-1-4 darbu pozīcijās nav norādītas mērvienības:  
	Nr. p.k.
	Darbu apraksts
	Mērvienība
	Daudzums

	
	
	
	
	

	 
	AS-1-4
	 
	 

	 
	Sendvičpanelis ar minerālvates siltumizolāciju Ruukki nSPD WE 200mm - W/m2K=0.20, Rw(dB)=29 200mm vai ekvivalents
	 
	                       69.00 

	 
	Apdares apakškontrukcija-Alumīnija konsole ar termoizolācijas starpliku 60mm.Alumīnija T-profils vadulas, krāsotas melnas 50mm, gruntēta
ar SikaTack Panel Primer vai ekvivalents melnā krāsā
	 
	                       69.00 

	 
	Šķiedrcementa plāksne Equitone tectiva TE30 kniedētas 8mm EQUITONE ventilējamā fasādes sistēma vai ekvivalents
	 
	                       69.00 

	 
	stiprinājumi, hermētiķi, apdares elementi un palīgmateriāli
	 
	                       69.00 


Lūdzam dotos darbu apjomus papildināt ar tām.

	Atbilde
	Komisija norāda, ka Atklāta konkursa nolikuma 9.pielikumā “Finanšu piedāvājums” (turpmāk - Finanšu piedāvājums) tiks veikti grozījumi, norādot mērvienības pie konkrēto darbu pozīcijām. Vienlaicīgi grozījumi tiks veikti dokumentā “RSU_BA_ Viss darbu sadal_11.07.2024.xlsx".

	2.Jautājums 
	9.pielikums FINANSU IEDAVAJUMS_01_07_2024_ar_grozijumiem.xlsx ir dots Kopsavilkuma aprēķins Nr. 2 “RSU\Piegādātāja(-u) darbu koordinācija, inženiersistēmu regulēšana, kontrukciju marķēšana, 3 D izpildmodeļa izstrāde”, lūdzam dot skaidrojumu, vai šī kopsavilkuma tāmes izmaksas arī ir jāaizpilda, ja jā, tad kura no dotajām tāmēm, vai tāmes pozīcijām ir attiecināma uz šo Kopasvilkuma aprēķinu?

	Atbilde 
	Komisija skaidro, ka Finanšu piedāvājuma Kopsavilkumu, tai skaitā Kopsavilkuma aprēķina Nr. 2 “RSU\Piegādātāja(-u) darbu koordinācija, inženiersistēmu regulēšana, kontrukciju marķēšana, 3 D izpildmodeļa izstrāde” visas tāmes pozīcijas ir jāaizpilda, ievērojot Atklāta konkursa nolikuma 1.pielikuma “Tehniskā specifikācija” ar tās pielikumiem (turpmāk - Tehniskā specifikācija) un būvprojekta nosacījumus. 

	3.jautājums
	9.pielikums FINANSU IEDAVAJUMS_01_07_2024_ar_grozijumiem.xlsx lokālā tāmē Nr. 1-1 “Pamati un pamatnes” ir minēti hidroizolācijas darbi:
	21
	Hidroizolācija
	 
	 

	22
	Horizontālās hidroizolācijas atjaunošana ar injekciju metodi.Koster Injection Gel G4. vai ekvivalents
	m
	                    181.70 

	23
	Vertikālās hidroizolācijas ierīkošana ārējā plaknē Koster NB-4000 vai ekvivalents
	m2
	                    831.00 

	24
	Horizontālā hidroizolācija Koster NB-4000 vai ekvivalents
	m2
	                    861.00 


Būvprojekta BK sadaļas BK-8.1 “Pamatu mezgli 1” ir norādīta darbu secība pamatu hidroizolācijas darbiem, salīdzinot tāmi ar Būvprojektu ir nesakritības:
1.Tāmē nav norādīti rasējumā BK-8.1 paredzētie torkretēšanas darbi vertikālai mūra daļai.
2.Tāmē nav minēts vai paredzēts kaut kādā apjomā dobumu aizpildīšanai paredzētā bezrukuma java  KOSTER MicroGrut 1c materiāls, kas minēta rasējumā BK-8.1   
3.Rasējumā BK-8.1 darbu secībā punkts 5  ir minēts ka nepieciešams ieklāt KOSTER Glas Fiber mash starp vertikālās hidroizolācijas KOSTER NB 4000 slāņiem, Tāmē tas nav minēts.
4.Rasējuma BK-8.1 darba aprakstā nav minēts bet principiālā mezglā ir minēts vertikālās hidroizolācijas aizsargkārta KOSTER SD Derange and Protection sheet 3-250/, Tāmē šī pozīcija nav uzskaitīta.
Lūdzam papildināt tāmes pozīcijas ar darbiem, kas ir paredzēti BK-8.1 rasējumā.

	Atbilde
	Komisija norāda, ka Finanšu piedāvājumā tiks veikti grozījumi, papildinot tāmes pozīcijas ar darbiem, kas ir paredzēti BK-8.1 rasējumā, kā arī vienlaikus izmaiņas ir veiktas dokumentā “RSU_BA_ Viss darbu sadal_11.07.2024.xlsx".

	4.jautājums
	9.pielikums FINANSU IEDAVAJUMS_01_07_2024_ar_grozijumiem.xlsx lokālā tāme Nr.1-16 “Teritorijas sadaļa/Labiekārtošana”  poz. nr.148 - MA4 Soliņu komplekts Domino. Soliņš  Domino 02.040.1 90° ar atzveltni (cietkoks) vai ekvivalents. Stiprinājums nerūsējoša tērauda vītņstieņi ar uzgriežņīem un atsperpaplāksnēm – 1.00 gb” , savukārt Būvprojekta TS-L sadaļas rasējuma lapā TS-L-04 “Labiekārtojuma elementu izvietojuma plāns ar piesaistēm” šie soliņi ir norādīti 2 gb,  lūdzam dot skaidrojumu, cik gabalu ir paredzēts šajā projektā uzstādīt?

	Atbilde
	Komisija norāda, ka Finanšu piedāvājumā tiks veikti grozījumi, precizējot soliņu gabalu skaitu lokālā tāme Nr.1-16 “Teritorijas sadaļa/Labiekārtošana”  pozīcijā nr.148 - MA4 Soliņu komplekts Domi, norādot skaitu “2.00 gb”.

	5.jautājums
	Būvprojekta TS-L sadaļas rasējuma lapā TS-L-04 “Labiekārtojuma elementu izvietojuma plāns ar piesaistēm” kā labiekārtojuma elements ir norādīts “MA14 - Soliņš bez atzveltnes ODK015, Materiāli: FSC skuju koka sēdvirsma, tonēts ar Tikurilla toni OLD OAK 3440, pulverkrāsas metāla konstrukcijas RAL7016. Stiprinās ar skrūvēm pie bruģakmens seguma (saskaņā ar ražotāja instrukciju). Parametrus un novietojumu skatīt TS-L-7.1 Ražotājs: Odukalns Design vai ekvivalents (BET STINGRI IEVĒROJOT RAŽOTĀJA AUTORTIESĪBAS!) – 2gb, savukārt tāmes pozīcijās tas nav iekļauts, lūdzu dot skaidrojumu, vai šos soliņus ir paredzēts uzstādīt šajā projektā, ja jā, lūdzam papildināt tāmes pozīcijas.

	Atbilde
	Komisija skaidro, ka būvdarbu ietvaros ir paredzēts uzstādīt soliņus, tādējādi tiks veikti grozījumi tāmes pozīcijās, norādot precīzu soliņu skaitu (2gb). 

	6.jautājums
	ESS-VAS specifikācijā minēti kopā trīs Optimizer Advanced kontrolieri (N-ADV-134-H-C un N-ADV-112-H-C), bet tikai viena pamatlicence - N-ADV-05000-255PCE un viena papildlicence ieeju/izeju punktiem - N-ADV-0100P-UP. 
Tā kā katram kontrolierim ir nepieciešama sava pamatlicence, lūdzam tās precizēt un izsniegt projekta/specifikācijas revīziju.

	Atbilde
	Komisija informē, ka tiks veikti grozījumi Atklāta konkursa dokumentācijā - Finanšu piedāvājuma un dokumentā “RSU_BA_ Viss darbu sadal_11.07.2024.xlsx", precizējot informāciju par kontrolieru licencēm.

	7.jautājums
	Līguma punkts 2.1.2.6. -  Lūdzam izslēgt šo punktu, jo projekta 3D modeļa izstrāde attiecas uz projektēšanas darbiem, kas šī iepirkuma ietvaros nav Uzņēmēja uzdevums.

	Atbilde
	Komisija skaidro, ka līguma izpildes laikā darbu koordinācijas tvērumā atbilstoši Tehniskās specifikācijas dokumentācijas nosacījumiem Uzņēmējam būs jāveic tai skaitā 3D pamatmodeļa izstrādi, 3D modeļa pabeigšanu, sasniedzot pilnu funkcionalitāti un nodošanu pasūtītājam. Lūdzam piegādātājus iepazīties ar visu Atklāta konkursa dokumentāciju un tajā paredzētajiem darbiem, kas Uzņēmējam jāveic, tai skaitā, lai nodrošinātu Apsaimniekošanas modeļa pabeigšanu. Komisija informē, ka Atklāta konkursa nolikuma 10.pielikumā (turpmāk - Līguma projekts) 2.1.2.6.punkts netiks izslēgts no Līguma projekta. 

	8.jautājums
	Līguma punkts 2.3. - nav precīzi definēts, kas ir “Darbu procesa jēgas”, tādejādi, lūdzam labot uz vārdu “Būvniecības ieceres dokumentācijā”.

	Atbilde
	Komisija skaidro, ka saskaņā ar Līguma projekta 1.5.punktu, Darbi ir  būvdarbi un citi darbi, kurus Uzņēmējs veic, lai realizētu būvniecības ieceri dabā saskaņā ar Iepirkumu, Līgumu, tā pielikumiem (t.sk. Tehnisko specifikāciju), Būvniecības ieceres dokumentāciju, Latvijas Republikā spēkā esošiem normatīviem aktiem (turpmāk – normatīvie akti) un Pasūtītāja prasībām. Ievērojot minēto terminoloģiju, Komisija skaidro, ka Darbu procesa jēga ir būvniecības ieceres realizācija dabā. Komisija uzskata, ka nav nepieciešamības veikt precizējumus Līguma 2.3.punktā, jo Darbu procesa jēga izriet jau no Līguma 1.5.punktā noteiktās Darbu definīcijas.   

	9.jautājums
	Līguma punkts 2.4. - Lūdzam izslēgt šo teikuma daļu,  “ atbildību pret Pasūtītāju par Darbu izpildei nepieciešamo dokumentāciju un tās saturu, apjomu, nepieciešamajiem saskaņojumiem un citu formalitāšu kārtošanu attiecīgajās institūcijās, un “ jo Uzņēmējs veic darbus pēc saskaņotā būvprojekta un neatbild par projektētāja saistībām un pieļautām kļūdām būvprojektā.

	Atbilde
	Komisija norāda, ka Uzņēmējam jāatbild par Darbu izpildes procesu (piemēram, satiksmes organizācijas shēma, veicot būvdarbus ielu sarkanajās līnijās). Līguma 2.4.punkts neparedz, ka Uzņēmējam jāatbild par projektētāja saistībām un pieļautajām kļūdām būvprojektā, bet gan par Uzņēmēja pienākumiem atbilstoši Tehniskajā specifikācijā definētajiem uzdevumiem Uzņēmējam, kas ietver Darbu izpildei nepieciešamās dokumentācijas sagatavošanu un nepieciešamo saskaņojumu saņemšanu un citu formalitāšu kārtošanu attiecīgajās institūcijās, lai īstenotu būvniecības ieceri un veiktus būvdarbu līguma izpildi un objekta nodošanu ekspluatācijā. 

	10.jautājums
	Līguma punkts 3.2. - Lūdzam izteikt šo punktu šādā redakcijā:            “Līgumcenā ir iekļautas visas izmaksas, kas saistītas ar Darbu izpildi, tai skaitā, bet ne tikai visas izpētes, nodokļi (izņemot PVN), nodevas, apdrošināšanas izmaksas, sagatavošanās darbi, palīgdarbi, visi materiāli, būvizstrādājumi, mehānismi, instrumenti, tehnika, Darbu izpildei piesaistīto cilvēkresursu un apakšuzņēmēju atalgojums un citi resursi, izejmateriāli, kā arī tehnisko noteikumu, slēdzienu, atzinumu, saskaņojumu (t.sk. administratīvas darbības BIS) un informācijas apkopšanas, uzmērīšanas, apsekošanas, un iekārtas transporta, tehnikas pirkšanas/nomas un apdrošināšanas izmaksas, kā arī Uzņēmēja neparedzētie darbi un to darbu izmaksas, kas nav tieši iekļautas Līgumā un/vai tā pielikumos, bet kuru izpildes vai pielietojuma nepieciešamība izriet no būvniecības ieceres  dokumentācijas, Objekta rakstura un/vai apjoma, Tehniskās specifikācijas un,  kuru izpilde vai pielietojums var būt nepieciešams kvalitatīvai un savlaicīgai Darbu izpildei. Tāpat Līgumcenā ir iekļauta samaksa par jebkādu Darbu nepilnību vai defektu novēršanu Darbu izpildes gaitā, izmaiņu un/vai labojumu veikšanu jau realizētajos Darbos, ja ir konstatēti Uzņēmēja veikto Darbu defekti un/vai trūkumi. ” lai būtu saprotams, ka  Uzņēmējs atbild par neparedzētiem darbiem tikai gadījumā, ja tie izriet no Būvniecības ieceres dokumentācijas, kas ir pievienota Izsoles dokumentiem. Ievērojot līguma definīcijas, lūdzam labot vārdu “mērķa” uz “dokumentāciju”.

	Atbilde
	Komisija paskaidro, ka būvniecības ieceres mērķis izriet no būvniecības ieceres dokumentācijas, tomēr vienlaikus piegādātājam ir jāņem vērā arī Tehniskajā specifikācijā noteiktie uzdevumi un Uzņēmējam noteiktie pienākumi, kas arī ir saistīti ar būvniecības ieceres mērķi. 

	11.jautājums
	Līguma punkts 4.5. - Lūdzam iekļaut šajā punkta arī Uzņēmēja būvlaukuma uzturēšanas izdevumu un Darbam nepieciešamo iekārtu/tehnikas nomas izdevumu kompensāciju par laiku, kad Darbi tika apturēti saskaņā ar šajā punktā noteiktajiem gadījumiem.

	Atbilde
	Komisija informē piegādātājus, ka Atklāts konkurss ir publiska iepirkuma procedūra, kura tiek veikta saskaņā ar Publisko iepirkumu likuma (turpmāk - PIL) un uz pasūtītāju kā publisko personu attiecināmo Publiskas personas finanšu līdzekļu un mantas izšķērdēšanas novēršanas likuma regulējumu, tai skaitā, ņemot vērā PIL nostiprinātos principus par vienlīdzīgu attieksmi pret visiem pretendentiem, kas konkurē ar cenām, kā arī to, ka piedāvātā cena atbilstoši Līguma 3.2.punkta nosacījumiem ietver visas izmaksas Līguma izpildei atbilstoši pasūtītāja efektīvu līdzekļu izmantošanas riska novēršanas principam. Pretendentam jebkuras izmaksas ir jāparedz Finanšu piedāvājumā (piemēram, virsizdevumos), tai skaitā izmaksas, kas potenciāli var būt attiecināmas uz Darbu apturēšanas laikā attiecināmajām izmaksām, ja darbu apturēšanas termiņš ir samērīgs. 
Ievērojot minēto, Komisija informē, ka Līguma projekta 4.6.punktā ir veikti grozījumi, nosakot, ka “Gadījumā, ja visu Līguma un/vai Darbu veikšana tiek apturēta un/vai pārtraukta uz laiku ne ilgāku kā 4 (četras) nedēļas, tostarp noteikts tehnoloģiskais pārtraukums, neatkarīgi no apturēšanas vai pārtraukuma iemesliem, tai skaitā, bet ne tikai sakarā ar Darbu veikšanai nepiemērotiem laikapstākļiem, Pasūtītāja un/vai trešo personu vainas dēļ, Uzņēmējs nav tiesīgs prasīt un Pasūtītājam nav pienākums atlīdzināt Uzņēmējam jebkādus zaudējumus un/vai maksāt papildus samaksu, kompensāciju, izdevumus, atlīdzības un atlīdzību par dīkstāvi.”

	12.jautājums 
	Līguma punkts 4.6. - Ja darbu apturēšana nav saistīta ar uzņēmēja darbību vai bezdarbību, vai pēc pasūtītāja iniciatīvas, lūdzam paredzēts uzņēmējam būvlaukuma uzturēšanas izdevumu un Darbam nepieciešamo iekārtu/tehnikas nomas izdevumu kompensāciju. Un izteikt šo punktu sekojošā redakcijā : “Gadījumā, ja Līguma un/vai Darbu veikšana tiek apturēta un/vai pārtraukta, tostarp noteikts tehnoloģiskais pārtraukums, neatkarīgi no apturēšanas vai pārtraukuma iemesliem, tai skaitā, bet ne tikai sakarā ar Darbu veikšanai nepiemērotiem laikapstākļiem, Pasūtītāja un/vai trešo personu vainas dēļ, Uzņēmējs ir tiesīgs prasīt un Pasūtītājam ir pienākums atlīdzināt Uzņēmējam  būvlaukuma uzturēšanas izdevumu un Darbam nepieciešamo iekārtu/tehnikas nomas izdevumu atlīdzību par dīkstāvi. “

	Atbilde
	Atbilstoši atbildei uz 12.jautājumu, Komisija norāda, ka Līguma projekta 4.6.punktā ir veikti grozījumi, nosakot, ka “Gadījumā, ja visu Līguma un/vai Darbu veikšana tiek apturēta un/vai pārtraukta uz laiku ne ilgāku kā 4 (četras) nedēļas, tostarp noteikts tehnoloģiskais pārtraukums, neatkarīgi no apturēšanas vai pārtraukuma iemesliem, tai skaitā, bet ne tikai sakarā ar Darbu veikšanai nepiemērotiem laikapstākļiem, Pasūtītāja un/vai trešo personu vainas dēļ, Uzņēmējs nav tiesīgs prasīt un Pasūtītājam nav pienākums atlīdzināt Uzņēmējam jebkādus zaudējumus un/vai maksāt papildus samaksu, kompensāciju, izdevumus, atlīdzības un atlīdzību par dīkstāvi.”

	13.jautājums 
	Līguma punkts 6.2.3. - Lūdzam papildināt un izteikt šo punktu šādā redakcijā : “ dot Uzņēmējam norādījumus attiecībā uz Darbu izpildi. Pasūtītāja norādījumi Uzņēmējam ir saistoši un nekavējoties obligāti pildāmi, ja tie nav pretrunā Līguma nosacījumiem”.

	Atbilde
	Komisija ir izvērtējusi piegādātāja ierosinājumu, tomēr atzīmē, ka atbilstoši Civillikuma un PIL normām, kā arī Līguma projekta nosacījumiem Komisija nav tiesīga dot Uzņēmējam norādījumus, kas būtu pretrunā ar Līguma nosacījumiem, līdz ar šo šāds ierosinājums ir nepamatots un netiks iekļauts Līguma projekta 6.2.3.punktā. 

	14.jautājums
	Līguma punkts 6.2.4. - Lūdzam papildināt un izteikt šo punktu šādā redakcijā : “ veikt izmaiņas būvdarbu apjomos, iesniedzot Uzņēmējam Latvijas Republikas normatīvo aktu ietvaros saskaņotas būvprojekta izmaiņas;”

	Atbilde
	Ievērojot minēto, Komisijas ieskatā nav pamats veikt grozījumus Līguma projekta 6.2.4.punktā. Vienlaikus Komisija norāda, ka jebkurā gadījumā Pasūtītājs šādā situācijā atbilstoši Līguma nosacījumiem ar Uzņēmēju vienojas par Līguma grozījumiem un darbuizpildi.. Komisija norāda, ka Pasūtītājs nevar pieļaut jebkādas izmaiņas būvdarbos, ja tās ir pretrunā ar normatīvo aktu regulējumu vai Līguma nosacījumiem, tai skaitā nedrīkst pieļaut patvaļīgu būvdarbu veikšanu.

	15.jautājums 
	Līguma punkts 6.2.8. - Lūdzam papildināt un izteikt šo punktu šādā redakcijā : “iesniegt Uzņēmējam pretenzijas par Darbu izpildi. Pasūtītāja pamatotas pretenzijas Uzņēmējam ir saistošas;”

	Atbilde
	Komisija norāda, ka Pasūtītājs var izteikt tikai pamatotas pretenzijas par Līguma (t.sk. tā pielikumos) noteikto pienākumu nepienācīgu izpildi, tai skaitā, ņemot vērā, ka Pasūtītāja rīcība ir pakļauta normatīvo aktu regulējumam. Ievērojot minēto, vārda “pamatotas” iekļaušana Līguma projekta 6.2.8.punktā nav nepieciešama. 

	16.jautājums 
	Līguma punkts 6.2.15.2. -  Lūdzam dzēst teikuma daļu, jo minētais ir subjektīvs viedoklis un izteikt sekojošā redakcijā : “izpilda Uzņēmēja deleģētos pienākumus neprofesionāli, nolaidīgi vai nevērīgi, vai tām nav pienācīgas kvalifikācijas, iemaņu vai pieredzes Darbu izpildei;”

	Atbilde
	Komisija norāda, ka, ņemot vērā, ka Pasūtītājs ir atbildīgs par Līguma izpildes kontroli, tad Pasūtītājam ir tiesības norādīt uz neatbilstošu speciālistu piesaisti, kas ir saistīts ar PIL noteiktajiem mērķiem gan Atklāta konkursa procedūras laikā, gan Līguma izpildes laikā pārliecināties par speciālistu kvalifikācijas atbilstību Atklāta konkursa nosacījumiem (skatīt, piemēram, PIL 41.panta pirmo daļu un 62.pantu), kas izriet no normatīvajos aktos noteiktajiem pienākumiem (tai skaitā, attiecībā uz speciālistu sertifikāciju un pieredzi). 

	17.jautājums
	Līguma punkts 7.2.23.-  Darbības, kas ir saistītas ar būvprojekta izstrādes, pārstrādes vai izmaiņas darbiem nav Uzņēmēja pienākums, līdz ar to, lūdzam papildināt šo punktu ar papildus nosacījumu.” Šajā punktā Uzņēmēja pienākums saņemt nepieciešamo dokumentāciju (t.sk, norādījumus, noteikumus, atļaujas, saskaņojumus, piekrišanas, apstiprinājumus, akceptus, uzziņas u.tml.) neattiecas dokumentācijai, kuru Latvijas Republikas normatīvo aktu ietvaros sagatavo un izsniedz Uzņēmējam Pasūtītājs, veicot būvprojekta projektēšanu vai izmaiņas;”

	Atbilde
	Komisija norāda, ka piegādātājiem ir jāņem vērā, ka Līguma 7.2.23.punktā ir noteikts Uzņēmējam iesniedzamās dokumentācijas pienākums, kas saistīts ar būvniecības darbu veikšanu un nodošanu ekspluatācijā (piemēram, rakšanas atļauja), nevis projektēšanas darbiem. Ievērojot minēto, piegādātāja ierosinājums ir nepamatots, jo nekādā mērā nav saistīts ar Atklāta konkursa ietvaros noslēdzamā būvdarbu iepirkuma līguma izpildi.  

	18.jautājums
	Līguma punkts 7.2.40.-  Lūdzam sniegt paskaidrojumu vai “inventarizācijas lietas” pasūtīšana un ar šo saistīto izmaksu un nodevu apmaksu ir iekļauta Uzņēmēja pienākumos ?

	Atbilde
	Komisija lūdz piegādātājus iepazīties ar Tehnisko specifikāciju, tai skaitā, Tehniskās specifikācijas 1.5.4.1.punktu, saskaņā ar kuru Uzņēmējam ir jāiekļauj piedāvājumā uzmērījumu izmaksas.  

	19.jautājums 
	Līguma punkts 7.2.44. -  Ņemot vērā, kā Iepirkuma līguma 3.21.punktā Pasūtītājam ir tiesības veikt prasības ieturējumu no Uzņēmējam paredzētajiem maksājumiem, lūdzam attiecīgi pieļaut šo iespēju arī Uzņēmējam pret saviem apakšuzņēmējiem, papildinot šo līguma punktu ar šādu nosacījumu : “. Iepriekš minētais neattiecas uz Uzņēmēja pienākumiem, ja Uzņēmējam ir pamatotas prasības pret piesaistīto apakšuzņēmēju par apakšlīguma pārkāpumiem, un šī apakšuzņēmuma līguma ietvaros Uzņēmējam ir tiesības ieturēt prasības summu no apakšuzņēmējam paredzētajiem maksājumiem;”.

	Atbilde
	Komisija norāda, ka Atklāta konkursa ietvaros līgums tiek noslēgts tikai starp Pasūtītāju un Atklāta konkursa uzvarētāju - Uzņēmēju, tādējādi Komisija paskaidro, ka Pasūtītājs nekādas saistības un norēķinus ar Uzņēmēja apakšuzņēmējiem neuzņemsies un neveiks, līdz ar to šī jautājuma risināšana ir Uzņēmēja kompetencē, atbilstoši Uzņēmēja un apakšuzņēmēju tiesiskajām attiecībām. Ievērojot minēto, Līguma projekta 7.2.44.punkts netiks papildināts, jo tam nav sakara ar pušu saistību izpildi. 

	20.jautājums
	Līguma punktā 8.6.  – Lūdzam izņemt no punktā minētā  definīciju, ka Uzņēmējam “ izpilddokumentācijas tvērumā nodrošināt trīs dimensiju informācijas modeli “ ,jo tas neietilpst uzņēmēja pienākumos.

	Atbilde
	Komisija skaidro, ka līguma izpildes laikā darbu koordinācijas tvērumā atbilstoši Tehniskās specifikācijas dokumentācijas nosacījumiem Uzņēmējam būs jāveic tai skaitā 3D pamatmodeļa izstrādi, 3D modeļa pabeigšanu, sasniedzot pilnu funkcionalitāti un nodošanu Pasūtītājam. Lūdzam piegādātājus iepazīties ar visu Atklāta konkursa dokumentāciju un tajā paredzētajiem darbiem, kas Uzņēmējam jāveic, tai skaitā, lai nodrošinātu Apsaimniekošanas modeļa pabeigšanu. Komisija informē, ka Līguma projekta 8.6.punktā netiks veikti grozījumi. 

	21.jautājums 
	Līguma punktā 10.2. - Lūdzam dzēst vārdu “pienācīgi”. Ja kāda objekta daļa vai sistēma nefunkcionē sakarā ar konstatētiem defektiem, bet objektu turpina ekspluatēt, pasūtītājs nevar prasīt visā objekta garantijas termiņa pagarināšanu, un uz objekta daļu/sistēmu, kur ir konstatēti defekti attiecas garantijas prasības tos novērst.

	Atbilde
	Komisija ir izvērtējusi piegādātāja ierosinājumu un ir veikti grozījumi Līguma projekta 10.2.punktā, nosakot, ka “Ja Garantijas laika ietvaros konstatēto Defektu dēļ Pasūtītājam un/vai Objekta lietotājam nav bijis iespējams pienācīgi izmantot Objektu vai tā atsevišķu daļu, Pasūtītājs ir tiesīgs ar rakstveida paziņojumu Uzņēmējam pagarināt visam Objektam Garantijas laiku par laika periodu, kādā Objekts vai tā daļa nevarēja tikt pienācīgi izmantota.” 

	22.jautājums 
	Līguma punkts 10.3. -  Lūdzam papildināt un izteikt punktu šādā redakcijā : “ Par Garantijas laika ietvaros konstatētajiem Defektiem Pasūtītājs paziņo Uzņēmējam. Uzņēmējam ir pienākums nekavējoties, bet ne vēlāk kā Pasūtītāja norādītajā termiņā (Ja konstatētos defektus vai to sekas nav iespējams novērst Pasūtītāja norādītajā termiņā, tad Uzņēmējs vienojas ar Pasūtītāju par citu termiņu konstatēto defektu vai to seku novēršanai un, ja nepieciešams, Uzņēmējs nodrošina atbilstošus drošības pasākumus Objektā līdz konstatēto defektu vai to seku novēršanai. un uz sava rēķina novērst visus Garantijas laika ietvaros konstatētos un Pasūtītāja norādītos Defektus un/vai citus Darbu trūkumus, pārbūvēt, atjaunot vai citādi pārtaisīt, izlabot būvdarbus vai attiecīgo to daļu. Kamēr Uzņēmējs nav pierādījis pretējo, Uzņēmējs ir uzskatāms par vainīgu un netiek atbrīvots no Defektu novēršanas un/vai zaudējumu segšanas Pasūtītājam. “,  jo var tikt noteikts termiņš, kurā Uzņēmējs objektīvi tehnoloģiski (vai saistībā ar materiālu/iekārtu piegādi) nav spējīgs novērts defektus.

	Atbilde
	Komisija veiks grozījumus Līguma projekta 10.3.punktā atbilstoši piegādātāja ierosinājumam, tomēr nosakot, ka termiņš ir saskaņojams rakstveidā. Līguma projekts ar grozījumiem tiks izteikts šādā redakcijā: “10.3.	Par Garantijas laika ietvaros konstatētajiem Defektiem Pasūtītājs paziņo Uzņēmējam. Uzņēmējam ir pienākums nekavējoties, bet ne vēlāk kā Pasūtītāja norādītajā termiņā un uz sava rēķina novērst visus Garantijas laika ietvaros konstatētos un Pasūtītāja norādītos Defektus un/vai citus Darbu trūkumus, pārbūvēt, atjaunot vai citādi pārtaisīt, izlabot būvdarbus vai attiecīgo to daļu. Ja konstatētos defektus vai to sekas nav iespējams novērst Pasūtītāja noteiktajā termiņā, tad Uzņēmējs rakstiski saskaņo un vienojas ar Pasūtītāju par citu termiņu konstatēto defektu vai to seku novēršanai un, ja nepieciešams, Uzņēmējs nodrošina atbilstošus drošības pasākumus Objektā līdz konstatēto defektu vai to seku novēršanai. Kamēr Uzņēmējs nav pierādījis pretējo, Uzņēmējs ir uzskatāms par vainīgu un netiek atbrīvots no Defektu novēršanas un/vai zaudējumu segšanas Pasūtītājam.”

	23.jautājums 
	Līguma punkts 12.4. ;12.5. ; 12.6. ; 12.7. –Jūsu norādītie bāzes indeksi ir nepamatoti augsti . Lūdzam samazināt minētajos punktos noteiktos bāzes indeksus , lai tie atbilstu šī brīža faktiskai situācijai valstī , saskaņā ar jūsu norādīto , publiski pieejamo aprēķinu vietni.

	Atbilde
	Komisija paskaidro, ka Līguma projekta 12.4., 12.5., 12.6. un 12.7.punktu skatījumā bāzes indekss ir nevis šī brīža indekss, bet indekss ar iekļautu paredzamo inflāciju būvdarbu periodā (termiņā ap 1,5 gadi), kas ir uzņēmēja finansiālā riska daļa.

	24.jautājums 
	Līguma punkts 12.8.6. - Lūdzam grozīt šo punktu un izteikt sekojošā redakcijā : “Līgumcenas pārrēķins netiek veikts gadījumos, ja Uzņēmējs bez pamatojoša iemesla kavējis Līgumā 4.1.punktā noteikto Darbu izpildes termiņu vai jebkurus Līgumā 4.2. apakšpunktos noteiktos Darbu izpildes starptermiņus. Šādā gadījumā indeksācija tiek veikta  ņemot vēra spēkā esošā Darbu izpildes grafikā noteiktos periodus .”  Ja notiek darbu aizkavēšana, Uzņēmējs atbild par sekām, kas var rasties tikai ar darbu izpildes aizkavēšanu, bet neatbild ar darbu izmaksu indeksāciju, kas notiek ievērojot saskaņoto grafiku.

	Atbilde
	Komisija ir izvērtējusi piegādātāja priekšlikumu un norāda, ka tās ieskatā nav pamats veikts grozījumus Līguma projekta 12.8.6.punktā, jo punkts neizslēdz indeksāciju, ja Pasūtītājs ir vienojies ar Uzņēmēju par līguma grozījumiem atbilstoši Līgumā un PIL noteiktajam. 

	25.jautājums 
	Līguma punkts 12.9. -  Nav saprotams šis definējums : “Jebkurā Līguma 12.2.-12.8.punktā minētajā gadījumā Līgumcena nepārsniedz 25% (divdesmit piecus procentus) no Līguma 3.1.punktā noteiktās sākotnējās, Uzņēmēja Iepirkumā piedāvātās Līgumcenas, ievērojot, ka Līgumcenas indeksācijas gadījumā maksimālais Līgumcenas pieaugums nepārsniedz 10 % (desmit procentus).” Lūdzam sniegt skaidrojumu vai arī mainīt šo definīciju.

	Atbilde
	Komisija paskaidro, ka atbilstoši PIL 61.panta piektajai daļai iepirkuma līgumā var tikt veikti nebūtiski grozījumi, ja to kopējā vērtība nepārsniedz 15% (piecpadsmit procenti), kā arī Līguma projektā Pasūtītājs ir paredzējis līguma indeksācijas nosacījumus, kā rezultātā visu Līguma kopējās summas apmērs Līguma izpildes ietvaros nevar pārsniegt 25% (divdesmit piecu) procentus, kas ietver 10% (desmit procentu) ierobežojumu tieši uz Līgumcenas indeksācijas apmēru. 

	26.jautājums 
	Līguma punkts 12.14.10. -  Lūdzam labot šo punktu, lai būtu saprotams, ka kādā veida Uzņēmēja tiesvedības process var ietekmēt Iepirkuma līguma izpildei – tāds, kas var apgrūtināt Uzņēmēja darbību ar uzliktām sankcijām (aresti, inkaso, aizliegumi utml.).” pret Uzņēmēju tiesā vai šķīrējtiesā celta mantiska rakstura prasība un Uzņēmējam attiecībā uz tā mantu (vai Uzņēmēja darbībām) piemēroti jebkādi piespiedu līdzekļi administratīvā vai kriminālprocesa ietvaros.”

	Atbilde
	Komisija paskaidro, ka gadījumā, ja pret Uzņēmēju tiesā vai šķīrējtiesā celta mantiska rakstura prasība un/vai Uzņēmējam vai attiecībā uz tā mantu un/vai darbībām piemēroti jebkādi piespiedu līdzekļi administratīvā vai kriminālprocesa ietvaros Komisijas ietvaros Uzņēmējs var nebūt spējīgs veikt pienācīgu līguma izpildi, savukārt Pasūtītājam atbilstoši PIL 2.panta 3.punktā nostiprinātajam principam ir jānodrošina Pasūtītāja līdzekļu efektīva izmantošana, maksimāli samazinot Pasūtītāja finanšu riskus.  

	27.jautājums 
	Līguma punkts 13.8. -  Lūdzam izslēgt teikuma daļu un izteikt sekojošā redakcijā: “Par Līguma 3.4.punktā vai 3.7.punktā noteiktā maksājuma kavējuma termiņiem bez pamatota iemesla Uzņēmējam ir tiesības piemērot Pasūtītājam līgumsodu 0,1% apmērā no kavētās nesamaksātās summas par katru nokavēto dienu, bet ne vairāk kā 10% (desmit) procentus no pamatparāda. Papildus augstāk minētajam nosacījumam Uzņēmējs līgumsodu var prasīt tikai gadījumā, ja Uzņēmējs rakstiski ir informējis Pasūtītāju par rēķina neapmaksu.”, jo  interpretējot šo nosacījumu, ir pieļauts, ka Pasūtītājs ir tiesīgs aizkavēt samaksu līdz uzņēmēja brīdinājuma saņemšanai bez sekām pasūtītājam.

	Atbilde
	Komisija skaidro, ka Līguma 13.8.punkts ir saistīts ar Līguma projektā noteiktās norēķinu kārtības nosacījumiem, kas Pusēm ir saistoši, tai skaitā būvzņēmējam, lai rēķina apmaksa tiktu veikta, ir jāizpilda visus Līguma 3.punktā noteiktos nosacījumus, kas attiecas uz rēķinā iekļaujamo informāciju, e-pasta adresēm, uz kurām nosūtāma informācija. Ja rēķins nav apmaksāts, Uzņēmējam ir jāpārliecinās, ka adresāti rēķinu ir saņēmuši un ir izpildīti līgumiskie nosacījumi attiecībā uz norēķinu kārtību, tādējādi šī iemesla dēļ Uzņēmējam ir noteikts pienākums informēt Pasūtītāju par neapmaksāto rēķinu kā rezultātā Pasūtītājam ir pienākums situāciju nekavējoties risināt, pārliecinoties par iemesliem, kādēļ rēķina apmaksa nav veikta (piemēram, vai Pasūtītājs rēķinu ir savlaicīgi saņēmis atbilstoši Līguma projekta nosacījumiem, skatīt Līguma projekta 3.15.-3.17.punktu) un nekavējoties to novērst. Pasūtītājam atbilstoši Līguma 6.1.4.punktam ir noteikts pienākums Līgumā noteiktajā kārtībā un termiņos veikt samaksu par kvalitatīvi un savlaicīgi veiktiem Darbiem, tādējādi piegādātāja pieņēmums, ka Pasūtītājs ir tiesīgs aizkavēt samaksu līdz uzņēmēja brīdinājuma saņemšanai bez sekām Pasūtītājam ir nepamatots. Līguma projekta 13.8.punktā netiks veikti grozījumi.

	28.jautājums 
	Līguma punkts 13.9. -  Lūdzam izslēgt šo punktu, jo:
Pirmkārt – Uzņēmēja saimnieciskā darbība var tikt apturēta saistībā ar Pasūtītāja neizpildītajām saistībā (proti – aizkavēta izpildīto darbu apmaksa), tādējādi apgrūtinot Uzņēmēja nodokļu izmaksu;
Otrkārt – pasūtītājam ir tiesīgs vienpusēji izbeigt līgumu uz 12.14.9.punkta pamata.

	Atbilde
	Saskaņā ar likuma "Par nodokļiem un nodevām" 34.1 panta 9.daļu nodokļu maksātājam, kuram Valsts ieņēmumu dienests apturējis saimniecisko darbību, aizliegts pildīt maksājumu saistības un veikt darījumus, izņemot šā panta desmitajā daļā paredzēto gadījumu. Nodokļu maksātājam aizliegts veikt darījumus ar tādu nodokļu maksātāju, kuram Valsts ieņēmumu dienests apturējis saimniecisko darbību. Ievērojot minēto un atbilstoši PIL 2.panta 3.punktā noteiktajam mērķim un Publiskas personas finanšu līdzekļu un mantas izšķērdēšanas novēršanas likuma regulējumam, Komisija informē, ka līgumsoda aprēķins netiks veikts laikā, kad Uzņēmējam saimnieciskā darbība ir apturēta. 

	29.jautājums
	Saistībā ar augstāk minēto, un to lai pretendenti varētu rūpīgi sagatavot piedāvājumu , lūdzam pagarināt iesniegšanas termiņu līdz 03.08.2024.

	Atbilde
	Komisija informē, ka šobrīd ir pagarināts piedāvājumu iesniegšanas termiņš līdz 2024.gada 30.jūlijam, savukārt iepirkuma procedūra tika izsludināta 16.06.2024, un kopš Atklāta konkursa izsludināšanas brīža piegādātājiem ir bijusi iespēja iepazīties ar dokumentāciju. Ievērojot minēto, Komisija informē, ka piedāvājumu iesniegšanas termiņš tiek pagarināts tikai par minimālo piedāvājumu iesniegšanas termiņu atbilstoši PIL un Ministru kabineta 2017.gada 28.februāra noteikumu  Nr.107 “Iepirkuma procedūru un metu konkursu norises kārtība” (turpmāk – MK noteikumi Nr. 107) regulējumam un termiņam Komisija lūdz sekot līdzi paziņojumā par līgumu, atbilstoši Atklāta konkursa nolikuma 3.8.punktam.

	30.jautājums 
	Veicot iepirkuma dokumentācijas apskati un  BIM modeļa kvalitātes pārbaudi, tika konstatētas šādas BIM modeļa nepilnības. 
1) Ir lieki elementi ārpus modeļa;
2) Koordinēšanas elements nesakrīt:
a. TS daļa ir 50mm augstāk
b. BK daļai nav pieejams koordinēšanas elements;
3) Elementiem trūkst atribūti no RSU-Info sadaļas;
4) Elementiem bieži norādītas nekorektas vērtības (piem., pārseguma paneļa tilpums = 0 m3, platība = 0 m2);
5) Elementi nav korekti sadalīti pa stāviem, ja skatās Solibri model tree by floors. Dažu stāvu nosaukumi modeļos atšķiras;
6) Modeļos ir sadursmes, bet tās ir identificētas;
7) BK modelī pastāv sadursmes starp nesošām konstrukcijām;
8) Modelī ir dažādi “Site”. Tiem jābūt vienādiem;
9) Dublicēti GUID numuri elementiem;
10) Modeļos ir tukši stāvi bez elementiem.
Vai konstatētās problēmas tiks novērstas, vai pretendentam jāparedz finanšu līdzekļi konstatēto nepilnību novēršanai?

	Atbilde
	Komisija lūdz ņemt vērā, ka piegādātājiem ir jāparedz finanšu līdzekļi, lai atbilstoši Pasūtītāja prasībām nodrošinātu būves izpildes modeli (AS-Build modelis). Komisija informē, ka Pasūtītājs saziņā ar projektētāju pārliecināsies, vai Atklāta konkursa ietvaros publicētajā būvprojektā iekļautajā BIM modelī ir konstatējamas nepilnības. 

	31.jautājums 
	[bookmark: _Hlk171411783]Dokumentā 1._PIP_ būvd periods_04.06.2024 bez track  5.1. punktā ir minēts, ka Pasūtītājs nodrošina VDV. Lūgums apstiprināt to, ka piegādātājam tiks nodrošinātas VDV licences un papildus izdevumi nav jāparedz.

	Atbilde
	Komisija norāda, ka Pasūtītājs nodrošinās piekļuvi Vienotajai datu videi (VDV) ar bezmaksas funkcionalitāti. Ja piegādātājs uzskata, ka Pasūtītāja prasību izpildei būs nepieciešama papildus funkcionalitāte un nepieciešama maksas licence, tad šīs izmaksas piegādātājs iekļauj savā piedāvājumā.

	32.jautājums 
	Dokumentā 1._PIP_ būvd periods_04.06.2024 bez track 9.1. punktā minēts, ka iepirkuma procesā nepieciešams izstrādāt  Parauga modeļus, Kompetences anketu un Pirms līguma BIM izpildes plānu. Lūdzu precizēt vai tas ir nepieciešams, jo iztrūkst vērtēšanas kritēriju un dokumentu veidņu.

	Atbilde
	Komisija informē, ka ir veikti grozījumi Dokumenta 1._PIP_ būvd periods_04.06.2024 bez track”, labotā versija - ar datumu 11.07.2024 (turpmāk Dokuments 1._PIP) 9.1. punktā, jo piegādātājiem nav nepieciešams izstrādāt parauga modeļus, kompetences anketu un pirms līguma BIM izpildes plānu. 

	33.jautājums 
	Dokumentā 1._PIP_ būvd periods_04.06.2024 bez track  punktā 7.5.1. aprakstītas lāzerskanēšanas prasības. Lūdzu precizēt, cik bieži sagaidāt lāzerskanēšanu būvniecības procesā.

	Atbilde
	Komisija informē, ka Dokumenta 1._PIP 7.3.1.-7.3.4.punktos ir aprakstīta lāzerskanēšana, un šajos punktos ir arī noteikts lāzerskenēšanas reižu biežums (minimālais reižu skaits - vismaz 4 reizes). 

	34.jautājums
	Dokumentā 1._PIP_ būvd periods_04.06.2024 bez track  punktā 7.2.2. aprakstītas sadaļas, kuras nav projektētas. Lūdzu precizēt ar kādu nolūku tas darīts, vai tās paredzēts izstrādāt Uzņēmējam?


	Atbilde
	Komisija skaidro, ka Dokumenta 1._PIP 7.2.2. sadaļā ir pavisam cita informācija nekā uzdotajā jautājumā. Savukārt Dokumenta 1._PIP 7.4.2 punktā norādītas būvprojekta sadaļas, kurām izstrādāti 3D modeļi. 

	35.jautājums
	Dokumentā 1._PIP_ būvd periods_04.06.2024 bez track esam konstatējuši šādas nesaistes:
1) 2.1. punktā minēts, ka līgums būs par projektēšanu. Lūdzu precizēt.
2) 4. punktā nav ierakstīti datumi atskaites punktiem
3) Vairākas sadaļas dokumentā atkārtojas (piemēram sadaļas, BŪVNIECĪBA, APSAIMNIEKOŠANA, IEPIRKUMS), tajā grūti orientēties. Lūdzu precizēt, kas ar to ir domāts.

	Atbilde
	Attiecībā par 35.jautājuma 1.punktu - Komisija skaidro, ka, lai piegādātājiem būtu priekšstats par projektēšanas posma prasībām, Dokumenta 1._PIP apraksta sākumā ir uzrādītas pamatnostādnes BIM modelim projektēšanas laikā. 
Attiecībā par 35.jautājuma 2.punktu - Komisija skaidro, ka Dokumenta 1._PIP4 punktā aprakstīts un parādīts konceptuālais BIM nodevumu sadalījums projektēšanas laikā. KC – Konceptuālais BIM; ST –  Starpposma BIM; DT – Detalizētais BIM (t.sk. BP ekspertīzes posms); AP – Apstiprinātais BIM (t.sk. Saskaņots BP)- šo posmu un sadalījumu izpildīja projektētājs. Vienlaikus Komisija informē, ka Modeļu BV – Būvniecība un IM – Projekta Informācijas Modelis (izpildmodelis) izpildes termiņi Uzņēmējam būs jāprecizē būvniecības laikā, sastādot BIP (BIM īstenošanas plāns).
Attiecībā par 35.jautājuma 3.punktu, Komisija skaidro:
a. Sadaļā Būvniecība ir aprakstīti pienākumi, kādi ir jāveic BIM modeļa aktualizācijai būvniecības laikā;
b. Sadaļā Iepirkums ir aprakstītas kompetences, kuras Pasūtītājs sagaida no Uzņēmēja attiecībā par BIM modeļa izstrādi;
c. Sadaļā Apsaimniekošana aprakstīti Uzņēmēja pienākumi garantijas periodā, un gadījumi, kuros Uzņēmējs ir atbildīgs par izmaiņām modelī un to ieviešanu.

	36.jautājums 
	ESS-VAS specifikācijā minēti kopā trīs Optimizer Advanced kontrolieri (N-ADV-134-H-C un N-ADV-112-H-C), bet tikai viena pamatlicence - N-ADV-05000-255PCE un viena papildlicence ieeju/izeju punktiem - N-ADV-0100P-UP. Tā kā katram kontrolierim ir nepieciešama sava pamatlicence, tad lūdzu tās precizēt un izsniegt projekta/specifikācijas revīziju.

	Atbilde
	Komisija informē, ka tiks veikti grozījumi Atklāta konkursa dokumentācijā, precizējot informāciju par kontrolieru licencēm. 

	37.jautājums
	9.pielikums FINANSU IEDAVAJUMS_01_07_2024_ar_grozijumiem.xlsx lokālā tāme nr.1-16 “Teritorijas sadaļa/Labiekārtošana” Āra sporta vingrošanas iekārtas TSL-4” tāmes pozīcijās Nr.186; 192; 198; 206; 214  ir jāceno – detaļa no trenažiera ražotāja un poz. Nr.220 - Basketbola groza DALASA PRO Enkurbultu komplekts no groza piegādātāja. Sazinoties ar šo iekārtu izplatītāju ir saņemta atbilde, ka atsevišķi pamatiem cenu nevar iedot, jo tā ir daļa, kas nāk kopā tikai un vienīgi ar iekārtu, un katrai konkrētā ražotāja iekārtai nāk klāt atbilstoši pamati, līdz ar to iekārtu kā veselu kopumu tad tikai var sertificēt. 
Lūdzam dzēst šīs pozīcijas no dotajiem darbu apjomiem, vai arī papildināt tās ar āra sporta vingrošanas iekārtām, neizdalot atsevišķi augstāk minētās detaļas kā darba veidus.

	Atbilde
	Komisija skaidro, ka Finanšu piedāvājuma un dokumentā “RSU_BA_ Viss darbu sadal_11.07.2024.xlsx"pozīcijās Nr.186; 192; 198; 200; 206; 214- pozīcijās “Detaļa no iekārtu ražotāja “ Uzņēmējam jāveic izcenošana detaļas iestrādei (segumā, pamatnē, pamatslānī), tādējādi norādītājās Finanšu piedāvājuma un dokumentā “RSU_BA_ Viss darbu sadal_11.07.2024.xlsx" pozīcijās tiks veikti grozījumi. Sporta aprīkojuma piegādātājs nodod detaļu iestrādei Uzņēmējam. Uzņēmējs veic detaļas iestrādi, kā arī atbilstoši Tehniskajai specifikācijai un tās pielikumiem “veic Piegādātāju Darbu koordināciju un veic citus ar iekārtu pieslēgšanu saistītus darbus, ja šie darbi izriet no Piegādātāju,  ar iekārtu uzstādīšanu saistītajiem darbiem, un nav pielīgtajos apjomos”.
Basketbola groza DALASA PRO pozīcijā “Basketbola groza DALASA PRO Enkurbultu komplekts no groza piegādātāja” Uzņēmējam jāveic izcenošana enkurbultu iestrādei (segumā, pamatnē, pamatslānī). Sporta aprīkojuma piegādātājs nodod detaļu iestrādei Uzņēmējam. Uzņēmējs veic detaļas iestrādi, kā arī atbilstoši Tehniskajai specifikācijai un tās pielikumiem veic piegādātāju Darbu koordināciju un veic citus ar iekārtu pieslēgšanu saistītus darbus, ja šie darbi izriet no piegādātāju  ar iekārtu uzstādīšanu saistītajiem darbiem, un nav iekļautas piegādātāju apjomos.




Iepirkuma komisijas priekšsēdētāja	S. Mazlazdiņa

